Knattspyrnuhreyfingin telur um 10% íslensku þjóðarinnar . Knattspyrnusamband Íslands lítur því á það sem skyldu sína að nýta þann kraft sem býr í knattspyrnufjölskyldunni til að vera virkur þátttakandi í samfélagslegum verkefnum sem gera raunverulegt og áþreifanlegt gagn . Í samræmi við stefnumörkun í samfélagslegum verkefnum hefur KSÍ ákveðið að velja að hámarki tvö samfélagsleg verkefni á hverju ári og einbeita sér að þeim . Gerður er samningur við tiltekna aðila um afmörkuð verkefni . Með þessari nálgun er KSÍ að einbeita sér að tilteknum verkefnum í tiltekinn tíma , og leggja kraft í þau til að þátttakan vegi sem þyngst og geri viðkomandi verkefni og samfélaginu raunverulegt og áþreifanlegt gagn . Grunnatriði samstarfsins : Auglýsing frá samtökunum / samstarfsaðilanum eru á LED-skiltum á landsleikjum þegar við á . Reglulega eru unnar fréttir fyrir vef KSÍ og efni á miðla KSÍ um verkefnið , í samráði við viðkomandi samtök / samstarfsaðila og framgang verkefnisins . KSÍ styður við framkvæmd viðkomandi verkefnis með ýmsum hætti , t.a.m. með vinnuframlagi starfsmanns / starfsmanna . Að þessu fyrirfram skilgreinda tímabili loknu leitar KSÍ að öðrum afmörkuðum verkefnum með sama markmið í huga – að gera raunverulegt og áþreifanlegt gagn í samfélaginu . Umsóknir um samstarf við KSÍ Áhugasömum samtökum eða öðrum aðilum býðst að sækja um formlegt samstarf við KSÍ um samfélagsleg verkefni . Með hverri umsókn þurfa að fylgja upplýsingar um viðkomandi samtök og þeirra fulltrúa / tengiliði eins og við á , ásamt tillögu að og lýsingu á verkefni og / eða málstað . Umsóknir skulu berast með tölvupósti til Ómars Smárasonar , deildarstjóra samskiptadeildar KSÍ ( omar@ksi.is ) eigi síðar en fyrir lok nóvember á ári hverju og kemur þá verkefnið ( sé það samþykkt ) til framkvæmdar á komandi ári